
ЈАВНО КОМУНАЛНО ПРЕДУЗЕЋЕ "БЕОГРАДСКЕ ЕЛЕКТРАНЕ"
Савски насип бр. 11, 11070 Нови Београд
www.beoelektrane.rs

МОДЕЛ УГОВОРА
О ИЗРАДИ ПРОЈЕКТНЕ ДОКУМЕНТАЦИЈЕ

УГОВОРНЕ  СТРАНЕ:  1. ЈКП "БЕОГРАДСКЕ ЕЛЕКТРАНЕ", БЕОГРАД
                                              Нови Београд, Савски насип 11, 
                                              које заступа в.д. директора Вања Вукић,
                                              МБ: 7020210; ПИБ: 100139344
                                              (у даљем тексту: наручилац)

И

                                        2 . _______________________________________________
                                             ________________________                                                                                                 
                                             МБ: ....................................;  ПИБ: .................................
                                             (у даљем тексту: извршилац)         
                                                                                       
[bookmark: _Hlk138931289]ПРЕДМЕТ УГОВОРА: Израда пројектно техничке документације за изградњу тригенерацијског постројења на подручју ППППН Национални стадион

Члан 1.
Овим уговором Наручилац поверава Извршиоцу извршење услуге – Израда пројектно техничке документације за изградњу тригенерацијског постројења на подручју ППППН Национални стадион (у даљем тексту: пројектна документација), који је Наручилац  доделио Извршиоцу  након претходно спроведеног отвореног поступка јавне набавке број 102 ОУ/23, у свему према подлогама, програмском задатку, важећим техничким нормама и стандардима, према Закону о планирању и изградњи, Правилнику о садржини, начину, поступку израде и начину вршење контроле техничке документације према класи и намени објекта, као и важећим правилницима и осталим прописима и правилима струке побројаним у Пројектном задатку, условима из овог уговора и усвојеној понуди извршиоца број ---------------- , достављену путем Портала јавних набавки дана  ------------- године.
Уговор се додељује на основу одлуке о додели уговора бр._____ од _______________ године

ПОДИЗВОЂАЧ
Члан 2.
У складу са наведеном понудом, Извршилац ће реализацију Уговора, делимично поверити подизвођачу/има:
_______________________________________________________________________________________,
_______________________________________________________________________________________,
_______________________________________________________________________________________,
_______________________________________________________________________________________.
(навести назив и седиште сваког ангажованог подизвођача, део предмета набавке (по предмету или у количини, вредности или проценту), односно уговора, који ће извршити преко подизвођача, уколико је Извршилац у понуди наступио са подизвођачем, као и да ли Подизвођач захтева да му се доспела потраживања плаћају непосредно - ДА / НЕ (←заокружити) – напомена: Текст овог члана пре закључења прилагођава Наручилац у зависности од наступа Извршиоца са којим се закључује Уговор)
У случају да Извршилац извршење дела уговора о јавној набавци повери подизвођачу, Наручилац је дужан да доспела потраживања по уговору непосредно плаћа подизвођачу, за део уговора који је он извршио, уколико подизвођач захтева да му се доспела потраживања плаћају непосредно.
Ако није захтевано непосредно плаћање доспелих потраживања подизвођачу за део уговора који је он извршио, Наручилац је дужан да након плаћања Извршиоцу затражи да му у року од 60 дана достави доказ и изјаву подизвођача да је извршио плаћање подизвођачу његових потраживања. Уколико Извршилац у наведеном року не достави доказ и изјаву подизвођача, Наручилац је дужан да достави Канцеларији за јавне набавке предлог за покретање прекршајног поступка.




Члан 3.
Саставни део овог Уговора су:
· Пројектни задатак за раздвајање хидрантске и технолошке воде;
· Остала техничка документација потребна за извршење уговорне обавезе Извршиоца;
· Усвојена понуда извршиоца;
Извршилац ће документацију битну за реализацију уговора преузети од Наручиоца  и обавезан је да је детаљно проучи и да благовремено, од Наручиоца, затражи сва потребна објашњења. 
После сагледавања и проучавања постојеће документације Извршилац је обавезан да Наручиоцу достави Термин план активности за израду пројектне документације на сагласност.

Члан 4.
Под пројектном документацијом се подразумева израда следеће документације:
· Идејно решење
· Идејни пројекат са студијом оправданости
· Пројекат за грађевинску дозволу
и остала пројектно техничка документација која ће бити дефинисана локацијским и осталим условима у поступку добијања дозвола и сагласности.
Пројекат за грађевинску дозволу мора да садржи следеће:
· Текстуалну документацију, 
· Нумеричку документацију,
· Графичку документацију.
 
Члан 5.
Наручилац ће формирати стручни тим чији је задатак да у свим фазама координира, прати израду пројектне документације, прегледа исту да ли је урађена у складу са Пројектним захтевом, усаглашеним Термин планом и осталим препорукама и о томе сачињава извештаје о напретку, извештај о прихватању и извештај о усвајању израђене пројектне документације.
Наручилац и извршилац ће, по потреби, непосредно сарађивати и консултовати се све време у току израде пројектне документације. 
Током израде Термин план активности се може ревидовати али она не сме угрозити крајњи рок за извршење услуге из члана 9. став 2. овог уговора.
Након израде извршилац ће први примерак пројектне документације доставити стручном тиму на преглед и оцену и у случају добијања примедби дужан је исте да отклони у што краћем року, а да не ремети крајњи рок за извршење услуге из члана 9. став 3. овог уговора.
Стручни тим сачињава извештај о прихватању пројектне документације. 
По прихватању израђене пројектне документације од стране Стручног тима, Наручилац ће пројектну документацију проследити надлежним огранима за исходовање услова, сагласности дозвола и пријава извођења радова. 
Извршилац је дужан да поступа према примедбама надлежних органа и осталих надлежних предузећа и установа, или како Наручилац, односно његов стручни тим за праћење израде пројектне документације записнички одлучи другачије. 
По добијању свих потребних услова, сагласности дозвола и пријава за извођења радова, стручни тим Наручиоца сачињава извештај о усвајању пројектне документације.     

Члан 6.
Обавеза Наручиоца је да прибави Решење о одобрењу за извођење радова, а на основу припремљене документације коју ће добити од извршиоца 
Све неопходне пројекте опремити потребном графичком, рачунском и описном документацијом неопходном за уговарање и извођење радова. Пројекте урадити према свим важећим прописима и техничким нормативима за ове врсте инсталација и постројења, тако да је на основу њих могуће набавити материјал, опрему и извести радове.



ВРЕДНОСТ 
Члан 7.
Укупна вредност за израду пројектне документације по овом уговору  износи:
Динара -------------------------------
(и словима: ------------------------------------------------------------------------------------------).
Цена је фиксна и не подлеже никаквим променама у току реализације уговора.
Ценом су обухваћени сви трошкови извршиоца.
Ценом није обухваћен порез на додату вредност, који ће бити регулисан важећом законском регулативом.
Стране из уговора су сагласне да у складу са чланом 160. Закона о јавним набавкама, након закључења овог уговора, без претходног спровођења поступка јавне набавке, могу повећати обим набавке.
У случају из претходног става стране из уговора  ће закључити анекс овог уговора, којим ће регулисати повећање уговорене вредности.

Члан 8.
Ако у току реализације уговора настане потреба за додатним  услугама , наручилац ће применити одредбе чл. 157. ЗЈН,  а услед измене уговора  због непредвиђених околности примениће  одредбе члана 158.ЗЈН.
Ако у току  реализације уговора дође до промене уговорних страна и замене подизвођача  наручилац ће применити одредбе члана  159.  и 161.ЗЈН.
У случају из претходна два  става, уговорне стране ће закључити анекс уговора и тиме регулисати  настале  промене.

РОК  ИЗВРШЕЊА УСЛУГЕ
Члан 9.
Извршилац ће одмах по потписивању овог уговора и достављања банкарске гаранције за испуњење уговорне обавезе, отпочети са израдом пројектне документације.
Рок  израде пројектне  документације почиње да тече од датума увођења у посао који ће бити записнички констатован, односно по добијању свих адекватних подлога којима Наручилац располаже.
Решавање евентуалних нејасноћа, неусаглашености подлога и реалног стања на терену иде на терет понуђача.
Извршилац је у обавези да изради пројектну документацију у року од ____ (максимум 12 (дванаест)) месеци од дана потписивања овог Уговора.
У рок израде пројектне документације из става 4. овог члана не улазе дани чекања на добијање дозвола – сагласности надлежнх државних институција.
Дан увођења у посао, је дан када су Извршиоцу предате све неопходне подлоге и подаци потребни да несметано започне и заврши услугу. 
По исходовању свих услова, сагласности дозвола и пријава за извођења радова пројектна документација се усваја што се записничи констатује Извештајем. 
Документацију је неопходно је израдити у 3 (три) штампана примерка, као и 1 (један) примерак у електронској форми у стандардним програмима, и то:
· цртежи у DWG  формату
· предмер у XLS  формату 
· све у PDF формату

Члан 10.
Извршилац је дужан да поступи по писаним примедбама Наручиоца у року који одреди Наручилац или орган Управе града остала надлежна предузећа и установе у поступку исходовања услова, сагласности дозвола и пријава извођења радова на основу израђене пројектне документације. 
Уколико Извршилац у остављеном року не поступи по примедбама из неоправданих разлога, Наручилац има право да једнострано раскине уговор, а уколико Извршилац сматра да постоје оправдани разлози због којих није у могућности да поступи по примедбама, дужан је да о тим разлозима са детаљним образложењем писаним путем обавести Наручиоца.

Члан 11.
Извршилац се обавезује, да приликом достављања средстава финансијког обезбеђења, достави Наручиоцу полису осигурања од опште одговорности за штете произашле из грађанско-правних одштетних захтева која трећа лица подносе осигуранику због изненадног и неочекиваног догађаја (несреће) настале из делатности, власништва и правног односа, са минимaлним лимитом по једном штетном догађају у висини од 10.000.000,00 динара, као и полису осигурања од професионане одговорности из обављања делатности пројектовања, а који се односи на осигурање од одговорности пројектаната за штете проузроковане према трећим лицима, као и штете настале услед грешака и пропуста насталих у обављању послова пројектовања са минималним лимитом по једном штетном догађају од 5.000.000,00 динара;
Извршилац је дужан да при извршењу уговорне обавезе ангажује лица која су наведена у оквиру доказа испуњености кадровских квалификација у оквиру своје понуде.
У случају потребе да се изврши замена лица ангажованих на извршењу предметне услуге, Извршилац се обавезује да обезбеди да изабрано лице има исте или боље квалификације замењеног лица.

Члан 12.
Извршилац је дужан да чува поверљивост свих података и информација садржаних у документацији, односно до којих дође током реализације овог уговора, и да их користи искључиво за извршење услуга које су предмет овог уговора.
Сву документацију и информације које је Извршилац добио од Наручиоца не може стављати на располагање трећим лицима без претходне писане сагласности Наручиоца.

Члан 13.
Одговорност за евентуалне повреде заштићених права интелектуалне својине трећих лица у целости сноси Извшилац.

УГОВОРНА КАЗНА
Члан 14.
У случају да Извршилац касни са извршењем услуге у односу на уговорени рок, Извршилац је обавезан да плати Наручиоцу уговорну казну од 0,2% од укупне уговорене вредности услуга  за сваки дан закашњења, а највише до 5% укупне уговорене вредности услуга. 
Наручилац има право на наплату уговорне казне уз претходно писано обавештење Извршиоцу и уз издавање одговарајућег обрачуна са роком плаћања од 15 дана од датума издавања истог.
Наплата уговорне казне не искључује право Наручиоца на  наплату средства финансијског обезбеђења за испуњење уговорне обавезе и на накнаду  стварне штете.

Члан 15.
Рок из члана 9. овог уговора може се продужити на захтев Извршиоца ако у уговореном року настану следеће околности:
- виша сила коју признају постојећи прописи,
- поступање трећих лица без кривице оба уговарача.
У случају наступања околности из претходног става Извршилац је дужан да благовремено поднесе захтев за продужење рока завршетка услуга, са доказима о времену трајања околности које су изазвале продужење рока. 
Уговорне стране су обавезне да о продуженом року сачине анекс овом уговору. 

ПЛАЋАЊЕ
Члан 16.
Наручилац ће цену извршених услуга платити Извршиоцу у року до 45 (четрдесетпет) дана од дана пријема исправног рачуна Извршиоца, овереног од стране овлашћеног лица Наручиоца на основу документа који испоставља Извршилац  а којим се потврђује извршење услуге.
Извршилац ће Наручиоцу испостављати фактуре према седећој динамици:
· након израде и усвајања Идејног решења од стране Стручног тима наручиоца – 30% укупне уговорене вредности из члана 7. став 1. овог Уговора,
· након израде и услвајања Идејног пројекта са Студијом оправданости – 40% укупне уговорене вредности из члана 7. став 1. овог Уговора,
· након израде у усвајања Пројекта за грађевинску дозволу од стране надлежних институција – 30% укупне уговорене вредности из члана 7. став 1. овог Уговора.
Овлашћено лице Наручиоца је дужно да фактуру из става 1. овери или да фактуру неоверену врати Извршиоцу, са писаним образложењем.
Фактура морају бити насловљене на одговарајућу Дирекцију Наручиоца – Дирекција за развој и инвестиције.
Уговорне стране су сагласне да, у складу са одредбама члана 436. став 2. Закона о облигационим односима, Извршилац нема права да изврши пренос потраживања на трећа лица без сагласности Наручиоца.

СРЕДСТВА ОБЕЗБЕЂЕЊА
Члан 17.
За испуњење уговорних обавеза
[bookmark: _Hlk135899795]Извршилац се обавезује да у 15 (петнаест) дана од дана закључења овог Уговора, преда Наручиоцу банкарску гаранцију за испуњење уговорних обавеза, која ће бити са клаузулама: неопозива, безусловна, на први позив платива, без права протеста и доказивања.
Банкарска гаранција за испуњење уговорних обавеза издаје се у висини од 10% од укупне уговорене вредности  уговора  без ПДВ-а, са роком важности 13 (тринаест) месеци од дана закључења  уговора.
Наручилац ће уновчити банкарску гаранцију за испуњење уговорних обавеза у случају да Извршилац не буде извршавао све своје обавезе у роковима и на начин предвиђен уговором.
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. 
Извршилац може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). 
Ако се за време трајања уговора продуже рокови за извршење уговорне обавезе, важност банкарске гаранције мора да се продужи.

ВИША СИЛА
Члан 18.
Уколико после закључења овог Уговора наступе околности више силе, који доведу до ометања или онемогућавања извршења обавеза дефинисаних Уговором рокови извршења обавеза ће се продужити за  време трајања више силе.
Виша сила подразумева екстремне и ванредне догађаје који се не могу предвидети, који су се догодили без воље и утицаја страна у уговору и који нису могли бити спречени од стране погођене вишом силом. 
Вишом силом сматрају се: поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.	
Страна у Уговору погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

РАСКИД
Члан 19.
Свака од уговорних страна може  раскинути овај Уговор у случају да друга страна не извршава своје уговорне обавезе у свему на уговорени начин и у уговореном року, односно у случају да врши битне повреде уговора, у смислу одредаба Закона о облигационим односима. 
Страна која жели да раскине уговор дужна је да о томе у разумном року писаним путем обавести другу страну.
Раскидом уговора не престаје евентуална обавеза да се накнади стварна штета проузрокована другој уговорној страни, а такође, раскид нема утицаја ни на решавање евентуалих спорова и уређивање права и обавеза после раскида, који су настали у време важења уговора.
Уговорна страна која је одговорна за раскид уговора дужна је да другој уговорној страни надокнади  стварну штету.

ПРЕЛАЗНЕ И ЗАВРШНЕ ОДРЕДБЕ
Члан 20.
На све што није регулисано овим уговоом примењиваће се одредбе Закона о облигационим односима .

Члан 21.
Уговорне стране ће спорна питања решавати споразумно, уколико не дође до мирног решења спора, надлежан је Привредни суд у Београду.


Члан 22.
Овај уговор ступа на снагу даном обостраног потписивања, а важи и производи правно дејство од дана достављања средстава финансијског обезбеђења до извршења уговорних обавеза оба уговарача.

Члан 23.
Овај Уговор сачињен је у 6 (шест) истоветних примерака, од којих 4 (четири) за наручиоца, а 2 (два) за извршиоца.

              ИЗВРШИЛАЦ        	               			                          НАРУЧИЛАЦ

